Dyddiadau’r Cyfeillion Tymor yr Hydref 2022

Annwyl rieni, gofalwyr a ffrindiau.

Newyddion pwysig! Dyma gyfle i chi a’r teulu gefnogi plant Ysgol y Bannau wrth gymryd rhan yn y gweithgareddau sydd ymlaen yn ystod tymor yr Hydref. Mae’r Cyfeillion yn brysur yn paratoi amrywiaeth o ddigwyddiadau ac, os bosib, fe fydd hi’n hyfryd gweld gwynebau cyfarwydd yn mynychu’r hyn sydd ymlaen. Gyda cefnogaeth pawb – fe awn yn bell. 

Bydd mwy o wybodaeth yn cael ei rannu cyn pob digwyddiad. Gallwch dderbyn mwy o wybodaeth neu gymryd rhan yn y gweithgareddau trwy gysylltu â ni ar ein tudalen Facebook @Cyfeillion/Friends of Ysgol y Bannau neu trwy ebostio cyfeillion@ysb.gmail.com. 


	Hanner Tymor yr Hydref
	Taith Noddedig 
Wedi’i drefnu gan y Cyfeillion. Bydd y plant a’u teuluoedd yn arwain ar hyn yn ystod y gwyliau. 


	Tachwedd
	Cardiau Nadolig
I’w archebu ar lein.


	25ain Tachwedd
	Noswaith codi arian i rieni a gofalwyr 
The Muse, Aberhonddu.


	1af Rhagfyr
	Ffair Nadolig
Byrddau ar gael am £10, lluniaeth yn cael ei drefnu gan y Cyfeillion.


	6ed a’r 8fed Rhagfyr
	Cyngerdd Nadolig gyda raffl y Cyfeillion.


	14fed Rhagfyr
5yh – 7yh
	Disgo Nadolig yn neuadd yr ysgol.


	
Rhagfyr
	Siop Anrhegion Cynaliadwy Nadolig 
Gwahoddir plant  i ddewis anrhegion o’r siop i roi i’w teuluoedd a ffrindiau. Mwy o wybodaeth isod.




Siop Anrhegion Cynaliadwy Nadolig

Er mwyn dathlu’r neges “Arbed, Ail-ddefnyddio, Ailgylchu” bydd y plant yn cael prynu anrhegion rhoddedig am bris rhesymol iawn i roi i’w teulu a’i ffrindiau. Bydd cyfle iddyn nhw brynu a lapio yr anrhegion eu hunain, yn barod i fynd o dan y goeden Nadolig. 

Beth sydd angen i chi wneud? Bydd angen rhoddion o eitemau newydd sbon neu eitemau heb ei ddefnyddio – rydym yn awgrymu 2 neu 3 anrheg i bob plentyn er mwyn sicrhau amrywiaeth yn y siop. Rydym yn gofyn am roddion o anrhegion bydd yn addas i oedolion (rhieni, gofalwyr) a phlant (brodyr a chwiorydd).

Gallwch ddechrau danfon y rhoddion yn ystod yr wythnos sy’n dechrau 28ain o Dachwedd. Byddwn hefyd yn atgoffa chi yn agosach i’r amser.
 

